An raba sinadarin wanke hannu a Asibitin Murtala – Freedom Radio Nigeria
Shugaban kungiyar taimakon matasa ta Arewa, KuleChas Arewa kwamrade Abdullahi Aliyu ya yi kira ga kungiyoyi masu zaman kansu dasu taimakawa gwamnati a kokarin da take na yakar cutar Corona.
Abdullahi Aliyu, yace kungiyoyi suna da rawar da zasu taka wajen taimakon al’umma ba sai gwamnati ka dai ba.
Abdullahi Aliyu ne ya bayyana haka lokacin da kungiyar su ta yi rabon kayan wanke hannu da tsafatar sa a asibitin Murtala.
Ya kara da cewa kungiyar su tana taimakawa asibiti da makarantun da kayan aiki kamar su sinadarin wanke hannu Sanitizer, domin yakar cutar Corona mai lakabin Covid 19.
Dalilan da suka sanya Buk ta musanta bullar cutar Corona
Yace sun kuma shirya bita don wayar da kan mutane akan cutar data gallabi al’ummar duniya dama kasa baki daya.
A nasa jawabin shugaban asibitin Murtala, Dakta Husaini Muhammad, ya yabawa wannan kungiya, tare da yi musu alkawarin hadin kai tsakanin Asibitin da kungiyar , tare da gode musu da bisa bada tallafin kayan wanke hannu.
Shamsu Dau Abdullahi, wakilin mu da ya halarci taron ya rawaito cewa marasa lafiya da dama ne suka samu wannan tallafi na kayan a kokarin da ake na dakile wannan cuta mai saurin hallaka mutane.
Kungiyar bunkasa Ilimi da al’amurran jama’a da Dumukoradiyya SEDSAC, ta yi kira gwamnatoci a dukkanin matakai da su rubanya kokarin su wajen yaki tare da kawo karshen cutar Corona Virus, mai taken Covid 19, tare da sanya dokar ta baci akan lamarin don ganin an samu dai daiton al’amurra nan ba da dewa ba.
Shugaban kungiyar Kwamred Umar Hamisu Kofar Na’isa, ne ya yi wannan kiran a wata takarda da ya rabawa manema labarai mai dauke da sa hannun sa.
Sanarwar ta kara dacewa rufe makarantu da ma’aikatu da kasuwanni, zai matukar kawo koma baya ga harkoki da dama musamman ma banagaren ilimi, don haka kungiyar ke kira ga gwamnatoci da su dau kwararan matakan cike gibin da ake samu a yanzu haka da sauran wasu bangarorin.
Kungiyar ta SEDSAC, ta yi kira ga al’umma da subi matakai na kare kai da kuma bin dokoki sau da kafa da hukumomi suka gindaya tare da bin shawarwarin da likitoci da masu ruwa da tsaki akan harkokin lafiya,suka bayar a gefe daya kuma tare da killace kai don kaucewa yada cutar, kasancewar al’umma nda muhimmiyar rawa da zasu taka wajen takaita yaduwar wannan annoba.
Bugu da kari kungiyar ta yi kira da al’umma da su gudanar da addu’o’i da rokon Allah ya kawo karshen wannan annoba a kasar nan da duniya baki daya.